Diari Oficial de la Generalitat Valenciana


Sumari del DOGV 10636, del 27-12-2024 (2024/13710)

EXTRACTE de la Resolució de 18 de desembre de 12171, de la directora general de Producció Agrícola i Ramadera, per la qual s'efectua la convocatòria anticipada, per a l'exercici 2025, les ajudes de minimis destinades a la replantació de parcel·les fructícoles el cultiu de les quals siga o haja sigut destruït a conseqüència de l’adopció de mesures per a evitar la propagació del bacteri de quarantena Xylella fastidiosa (Wells et al.) en l’àmbit de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10411

Data del DOGV
:   27-12-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/13141

CVE
:   FMZD-Y-2501-22051

Data del document
:   19-12-2024

Organisme emissor
:   Conselleria d'Agricultura, Aigua, Ramaderia i Pesca

Tipus de document
:   Extracte

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública
    * sector agrari
    * replantació
    * plaga
    * fruticultura
    * ajuda a l'agricultura
    * tractament fitosanitari

BDNS (Identif.): 804483

De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (<https://www.infosubvenciones.es/bdnstrans/GE/es/convocatoria/804483>)

*Primer. Persones beneficiàries*

1. Podran acollir-se a estes ajudes, els titulars d’explotacions agrícoles que presenten alguna parcel·la que complisca un dels requisits següents:

a. Que el seu cultiu haja sigut destruït d’acord amb les mesures fitosanitàries d’erradicació i control que establix el Reglament d’execució (UE) 2020/1201, de la Comissió, de 14 d’agost de 2020.

b. Que la parcel·la agrícola figure inclosa, totalment o parcialment, abans de finalitzar el termini de presentació de sol·licituds, en la zona infectada de la zona demarcada de Xylella fastidiosa subespècie multiplex; estiga plantada amb una espècie fructícola sensible al bacteri de quarantena Xylella fastidiosa subespècie multiplex; no figure en la llista aprovada per la direcció general competent en matèria de sanitat vegetal per complir els requisits de l’article 18.c del Reglament d’execució (UE) 2020/1201, de la Comissió, de 14 d’agost de 2020, i adopte les mesures fitosanitàries d’erradicació i control que establix este reglament.

2. La llista de parcel·les i coordenades dels vegetals en els quals s’ha detectat la infecció per Xylella fastidiosa s’actualitzarà i estarà disponible en el portal web de la Conselleria d’Agricultura, Aigua, Ramaderia i Pesca.

3. Podran obtindre la condició de beneficiàries les agrupacions de persones físiques o jurídiques, públiques o privades, així com les comunitats de béns o qualsevol altre tipus d’unitat econòmica o patrimoni separat que, encara que no tinguen personalitat jurídica, es troben en la situació que motiva la concessió de la subvenció.

4. Estes ajudes es concediran a les empreses dedicades a la producció agrícola primària descrites en el número 1, amb l’excepció de:

a. Les ajudes l’import de les quals es fixe sobre la base del preu o la quantitat dels productes comercialitzats.

b. Les ajudes a activitats relacionades amb l’exportació a tercers països o a estats membres, en concret, les ajudes vinculades directament a les quantitats exportades, l’establiment i l’explotació d’una xarxa de distribució o altres gastos corrents relacionats amb l’activitat exportadora.

c. Les ajudes condicionades a la utilització de productes nacionals en lloc d’importats.

*Segon. Objecte*

1. Auxiliar les operacions de replantació en la Comunitat Valenciana, amb vegetals especificats no sensibles a la subespècie multiplex de Xylella fastidiosa, o bé vegetals especificats sensibles a la subespècie multiplex que figuren en una llista aprovada per la direcció general competent en matèria de sanitat vegetal per complir els requisits de l’article 18.c del Reglament d’execució (UE) 2020/1201, de la Comissió, de 14 d’agost de 2020, sobre mesures per a evitar la introducció i la propagació dins de la Unió de Xylella fastidiosa (Wells et al.).

2. Les operacions de replantació s’han d’efectuar en parcel·les fructícoles que tinguen una superfície, total o parcial, dins de la zona infectada de la zona demarcada de Xylella fastidiosa, subespècie multiplex, abans de finalitzar el termini de presentació de sol·licituds, o en parcel·les fructícoles el cultiu de les quals haja sigut destruït d’acord amb les mesures fitosanitàries d’erradicació i control que establix el Reglament d’execució (UE) 2020/1201, de la Comissió, de 14 d’agost de 2020.

*Tercer. Bases reguladores*

Orde 2/2024, de 19 de juliol, de la Conselleria d’Agricultura, Aigua, Ramaderia i Pesca, per la qual s’aproven les bases reguladores de les ajudes destinades a la replantació de parcel·les fructícoles el cultiu de les quals siga o haja sigut destruït a conseqüència de l’adopció de mesures per a evitar la propagació del bacteri de quarantena Xylella fastidiosa (Wells et al.) en l’àmbit de la Comunitat Valenciana (DOGV núm. 9905, 31.07.2024).

Correcció d’errors de l’Orde 2/2024, de 19 de juliol, de la Conselleria d’Agricultura, Aigua, Ramaderia i Pesca, per la qual s’aproven les bases reguladores de les ajudes destinades a la replantació de parcel·les fructícoles el cultiu de les quals siga o haja sigut destruït a conseqüència de l’adopció de mesures per a evitar la propagació del bacteri de quarantena Xylella fastidiosa (Wells et al.) en l’àmbit de la Comunitat Valenciana (DOGV núm. 9911, 08.08.2024).

*Quart. Línia de subvenció i import global màxim*

1. Les ajudes es concediran en règim de concurrència competitiva, mitjançant una convocatòria oberta i anticipada, de manera que, en l'exercici 2024, podrà arribar-se al moment procedimental immediatament anterior a l'adquisició del compromís de gasto.

2. La línia de subvenció i l'import global màxim per a la resolució d'expedients de les ajudes contemplades en esta convocatòria a l'empara de l'Orde 2/2024, de 19 de juliol, de la Conselleria d'Agricultura, Aigua, Ramaderia i Pesca, són:

SECCIÓ: G0112 Agricultura, Aigua, Ramaderia i Pesca

SERVICI: G011202 Secretaria Autonòmica d’Agricultura, Aigua, Ramaderia i Pesca

CENTRE GESTOR: S66498629 Direcció General de Producció Agrícola i Ramadera

SUBPROGRAMA: 714B00 Ordenació i Millora de la Producció Agrària

CAPÍTOL: 7

LÍNIA: S0526 Ajudes per a replantació de parcel·les arrancades per afecció de Xylella fastidiosa

IMPORT GLOBAL MÀXIM: 420.000,00 euros

*Quint. Termini de presentació de sol·licituds*

El termini de presentació de les sol·licituds d’ajuda desde el día 2 de enero de 2025 hasta el día 31 de enero de 2025, ambos inclusive.

  

València, 19 de desembre de 2024

Maria Àngels Ramón-Llin Martínez

directora general de Producció Agrícola i Ramadera